पीएसजीले गर्‍यो १० लिग उपाधिको बराबरी
पेरिस सेन्ट जर्मेन (पीएसजी) ले शनिबार दसौं पल्ट फ्रान्सेली लिग वान जितेको कीर्तिमान बराबरी गरेको छ । उसले १० खेलाडीमा सीमित लेन्सलाई १–१ को बराबरीमा रोक्दै लिग जित्ने निश्चित गरेको हो
पेरिस — पेरिस सेन्ट जर्मेन (पीएसजी) ले शनिबार दसौं पल्ट फ्रान्सेली लिग वान जितेको कीर्तिमान बराबरी गरेको छ । उसले १० खेलाडीमा सीमित लेन्सलाई १–१ को बराबरीमा रोक्दै लिग जित्ने निश्चित गरेको होपीएसजीले अर्जेन्टिनी खेलाडी लियोनल मेसीको गोलले ६८ औं मिनेटमा अग्रता लिएको थियो, तर लेन्सका लागि कोरनटिम जिनले खेल सकिन दुई मिनेट अगाडि बराबरी गोल फर्काए ।बराबरीका बावजुद पनि पीएसजीले शीर्षमा दोस्रो स्थानको मार्सेमाथि १६ अंकको निर्णायक अग्रता लिएको थियो । लिगमा अब चार चरणका खेल मात्र बाँकी छन् । मउरिसो पोचेटिनोको पीएसजीले लिलबाट फेरि लिग उपाधि खोसेको हो ।गत सिजन लिलले अप्रत्यासित रूपमा लिग वानको उपाधि जितेको थियो । पछिल्ला दस सिजन पीएसजीले लिग जितेको यो आठौं पल्ट हो । कतारी लगानी आएपछि पीएसजी निकै शक्तिशाली भएको हो । 